ශ්‍රී ලංකා
ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
1986 අංක 5 දරන
අදේශිකයන්ට පුරවැසිභාවය
ප්‍රදානය කිරීමේ පනත

[සහතිකය සටහන් කළේ 1986 පෙබරවාරි මස 18 වන දින)
ආණ්ඩුවේ නියමය පරිදි මුද්‍රණය කරන ලදී.

1986 පෙබරවාරි මස 21 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ ගැසට්
පත්‍රයේ 11 වන කොටසේ අතිරේකයක් වශයෙන් පළ කරන ලදී.

1986 අංක 5 දරන අදේ ශිකයන්ට පුරවැසිභාවය
ප්‍රදානය කිරීමේ පනත

ඉන්දීය සම්භවය ඇති ඇතැම් අදේශිකයන්ට ශ්‍රී ලංකා පුරවැසි
තත්ත්වය ප්‍රදානය කිරීම සඳහා විධිවිධාන සැලැස්වීම පිණිස වූ
පනතකි.

1964 ඔක්තෝබර් මස 30 වන දින සහ 1974 ජනවාරි මස 27 වන
දින දරන ඉන්දු ලංකා ගිවිසුම්වල කාර්ය සඳහා ශ්‍රී ලංකාවේ පුරවැසි
යන් ලෙස හෝ ඉන්දියාවේ පුරවැසියන් ලෙස හෝ පිළිගෙන
නොමැත්තා වූ ඉන්දීය සම්භවය ඇති තැනැත්තන් 9,75,000 ක්
1964 ඔක් තෝබර් මාසයෙහි ශ්‍රී ලංකාවේ නේවාසිකව සිටි බවට
ඇස් තමේන්තු කරන ලද හෙයින් ද:

ඉන්දීය සම්භවය ඇති ඒ තැනැත්තන්ගෙන් 3,00,000 කට ශ්‍රී
ලංකාවේ පුරවැසි භාවය ප්‍රදානය කිරීමටත්, තැනැත්තන් 5,25,000
කට ඉන්දියානු පුරවැසි භාවය ප්‍රදානය කොට ඉන්දියාවට පෙරළා
යැවීමටත් ශ්‍රී ලංකාවේ ආණ්ඩුව සහ ඉන්දීය ආණ්ඩුව අතර 1964
ඔක්තෝබර් මස 30 වන දින දරන (සිරිමා - ශාස්ත්‍රී ගිවිසුම යනුවෙන්
හඳුන්වනු ලබන) ඉන්දු 'ලංකා ගිවිසුමෙන් එකඟත්වයකට එළඹි
හෙයින් ද:

ඉන්දීය සම්භවය ඇති ඉතිරි තැනැත්තන් 1,50,000 න් තැනැත්
තන 75,000 කට ශ්‍රී ලංකාවේ පුරවැසි භාවය ප්‍රදානය කිරීමටත්
තැනැත්තන් 75,000 කට ඉන්දීය පුරවැසි භාවය ප්‍රදානය කොට
ඉන්දියාවට පෙරළා යැවීමටත් ශ්‍රී ලංකාවේ ආණ්ඩුව සහ ඉන්දීය
ආණ්ඩුව අතර 1974 ජනවාරි මස 27 වන දින දරන ඉන්දු ලංකා ගිවි
සුමෙන් එකඟත්වයකට එළඹී හෙයින්ද:

ඉහත කී ගිවිසුම් යටතේ ඉන්දීය සම්භවය ඇති තැනැත්තන්
9,75,000 ක මුළු සංඛ්‍යාවෙන් තැනැත්තන් 3,75,000 කට ශ්‍රී ලංකා
පුරවැසි භාවය ප්‍රදානය කළ යුතු හෙයින් සහ තැනැත‍්තන් 6,00,000
කට ඉන්දියානු පුරවැසි භාවය ප්‍රදානය කොට ඉන්දියාවට පෙරළා
යැවිය යුතු වූ හෙයින්ද :

ඉහත කී ගිවිසුම යටතේ ඉන්දියානු පුරවැසි භාවය ප්‍රදානය කොට
ඉන්දියාවට පෙරළා යැවිය යුතු වූ තැනැත්තන් 6,00,000 න්
තැනැත්තන් 5,06,000 කට පමණක් ඉන්දියානු පුරවැසි භාවය
ප්‍රදානය කරනු ලැබීම සඳහා ඉන්දීය මහ කොමසාරිස් වරයා වෙත
ඉල්ලුම් කර ඇති අතර ඉතිරි තැනැත්තන් 94,060 ට ශ්‍රී ලංකාවේ
පුරවැසි භාවය ප්‍රදානය කරනු ලැබීම සඳහා ඉල්ලුම් කර ඇති
හෙයින් ද:

ඉන්දියානු පුරවැසි භාවය සඳහා ඉල්ලුම් කර ඇති තැනැත්තන්
5,06,000 කට ඉන්දියානු පුරවැසි භාවය ප්‍රදානය කිරීම මේ පනත
පනවනු ලැබූ දින සිට මාස හයේ සිට අට දක්වා වූ කාලය ඇතුළත
දී සම්පූර්ණ කරනු ලබන බවට ඉන්දීය ආණ්ඩුව
විසින් පොරොන්දුවක් දෙනු ලැබ ඇති හෙයින් ද:

තවද මේ පනත පනවනු ලැබූ දින සිට මාස දහඅටක්
ඇතුළත දී අදේ ශීකයන් පිළිබඳ ප්‍රශ්නය විසඳීමට ශ්‍රී ලංකාවේ
ආණ්ඩුව තීරණය කොට ගෙන ඇති හෙයින් ද:

ශ්‍රී ලංකාවෙහි සිටින අදේ ශිකයන්ගේ ප්‍රශ්නය ප්‍රමාදයකින්
තොරව විසඳීම ජාතියේ හිත පිණිස වන හෙයින් ද:
ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ:-

1. මේ පනත 1986 අංක 5 දරන අදේශිකයන්ට පුරවැසි
භාවය ප්‍රදානය කිරීමේ පනත යනුවෙන් හඳුන්වනු ලැබේ.

2. 1964 ඔක්තෝබර් මස 30 වන දින සහ 1974 ජනවාරි මස 27
වන දින දරන ඉන්දු ලංකා ගිවිසුම් යටතේ ශ්‍රී ලංකාවේ පුරවැසි
තත්ත්වය ප්‍රදානය කරනු ලැබිය යුතු තැනැත්තන් 3,75,000 ට
අමතරව ඒ ගිවිසුම් යටතේ ඉන් දියානු පුරවැසි භාවය ප්‍රදානය කරනු
ලැබිය යුතු වූද, එම පුරවැසි භාවය සඳහා ඉල්ලුම් කර නැති නමුත්
ශ්‍රී ලංකාවේ පුරවැසි තත්ත්වය සඳහා ඉල්ලුම් කර ඇතතාවූ ද,
තැනැත්තන් 94,000 ටද, ලියං පදිංචි කිරීමෙන් ශ්‍රී ලංකා පුරවැසි
තත්ත්වය ප්‍රදානය කරනු ලැබිය යුතු ඉන්දියානු සම්භවය ඇති
තැනැත තන්ගේ එකතුව 4,69,00 ක් වන පරිදි, ලියාපදිංචි
කිරීමෙන් ශ්‍රී ලංකාවේ පුරවැසි තත්ත්වය ප්‍රදානය කරනු ලැබිය
යුතුය.

3. 2 වන වගන්තියෙහි සඳහන් තැනැත්තන් 4,69,000 ට ලියා
පදිංචි කිරීමෙන් ශ්‍රී ලංකාවේ පුරවැසි තත්ත්වය ප්‍රදානය කිරීම.
පහත දැක්වෙන ආකාරයට කරනු ලැබිය යුතු ය :-

(4)1967 අංක 14 දරන ඉන්දු ලංකා ගිවිසුම ( ක්‍රියාත් මක
කිරීමේ) පනතේ 8 වන වගන්තියේ (3) වන උපවගන්
තියට අනුකූලව තැනැත්තන් 2,89.140 කට ඒ පනත
යටතේ එම තත්ත්වය ප්‍රදානය කරනු ලැබිය යුතු ය;

(ආ) (අ) ඡේදයෙහි සඳහන් තැනැත්තන් 2,89,140
එම තත්ත්වය ප්‍රදානය කරනු ලැබූ පසුව ඉතිරි තැනැත්
තන‍ේ 1,79,860 විසින් නියමිත ආකෘතියෙහි පුරවැසි භාවය
පිළිබඳ දිවුරුම හෝ ප්‍රතිඥාව නියමිත කාල සීමාව ඇතුළත
දෙනු ලැබූ විට, අමාත්‍යවරයා විසින් එම තත්ත්වය ප්‍රදානය
කරනු ලැබිය යුතුය.

4. 1967 අංක 14 දරන ඉන්දු ලංකා ගිවිසුම ( ක්‍රියාත්මක
කිරීමේ ) පනත යටතේ හෝ මේ පනත යටතේ හෝ ලියාපදිංචි
කිරීමෙන් ශ්‍රී ලංකාවේ පුරවැසියකුගේ තත්ත්වය යම් තැනැත
තෙකුට ප්‍රදානය කරනු ලබන අවස් ථාවක, 1964 ඔක්තෝබර් මස
30 වන දිනට පසු සහ ඒ ප්‍රදානයේ දිනයට පෙර ඒ තැනැත්තාට
උපන් ළමයකුටම, අවස් ථාවෝචිත පරිදි 1967 අංක 14
දරන ඉන්දු ලංකා ගිවිසුම (ක්‍රියාත්මක කිරීමේ) පනත යටතේ
හෝ මේ පනත යටතේ හෝ සහ ඊට අනුකූලව ශ්‍රී ලංකාවේ පුරවැසි
යකුගේ තත්ත්වය ප්‍රදානය කරනු ලැබිය යුතුය.

5. යම් තැනැත තකු විසින් නියමිත කාල සීමාව ඇතුළත පුරවැසි
භාවය සම්බන්ධ නියමිත දිවුරුම හෝ ප්‍රතිඥාව දීම මත මේ පනත
යටතේ අමාත්‍ය වරයා විසින් ශ්‍රී ලංකාවේ පුරවැසි තත්ත්වය ඒ
තැනැත්තාට ප්‍රදානය කරනු ලබන අවස්ථාවක අමාත්‍යවරයා ලියාපදිංචි
විසින් -

(අ) තත් කාර්යය සඳහා තබා ගත යුතු ලේඛනයක ඒ
තැනැත්තාගේ නම් සහ වෙනත නියමිත විස්තර,
සටහන් කිරීමෙන් ඒ තැනැත්තා පුරවැසියකු වශයෙන්
ලියාපදිංචි කරනු ලැබීමට සලස්වනු ලැබිය යුතු ය;

(ආ) නියමිත ආකෘතියෙහි වූ ලියාපදිංචි කිරීමේ සහතිකයක් එ
තැනැත්තාට නිකුත් කරනු ලැබිය යුතු ය. තවද ඒ
නිකුත් කිරීමේ දිනයෙහි දී වයස අවුරුදු දහහතරට අඩු
ඒ තැනැත්තාගේ සෑම ළමයකුගේම නම් ඒ සහතික
යෙහි ඇතුළත් කරනු ලැබිය යුතු ය; තවද

(ඇ) ඒ තැනැත්තා මේ පනත යටතේ ශ්‍රී ලංකාවේ පුරවැසියකු
වශයෙන් ලියාපදිංචි කරනු ලැබ ඇති බව දැක්වෙන ලියාපදිංචි කරනු 
නිවේදනයක් ගැසට් පත්‍රයෙහි පළ කරනු ලැබිය යුතු ය.

6. (1) මේ පනත යටතේ ශ්‍රී ලංකාවේ පුරවැසියකු වශයෙන්
ලියාපදිංචි කරනු ලැබූ සෑම තැනැත්තකුම, නීතියෙහි ලා පුරවැසි
යන් වශයෙන් තැනැත් තන් ලියාපදිංචි කිරීමට අදාළව බලපවත්නා
වෙනත් යම් නීතියක් යටතේ ශ්‍රී ලංකාවේ පුර වැසියන් වශයෙන්
ලියාපදිංචි වූ තැනැත්තන් මෙන්, එම අයිතිවාසිකම් වලට හිමිකම්
ලැබිය යුතු අතර, එම බැඳීම් සහ වගකීම්වලට ද යටත් විය යුතුය.
තවද, එකී පනත් යටතේ පුරවැසියන් වශයෙන් ලියාපදිංචි වු
තැනැත්තන් සම්බන්ධයෙන් වන විට පුරවැසි භාවය අහිමි වීමේ හෝ
අහිමි කිරිමේ සහ පුරවැසිභාවය අත හැරීමේ වගකීමට අදාළ වන
තාක් දුරට, මේ පනත යටතේ ශ්‍රී ලංකාවේ පුරවැසියන් වශයෙන්
ලියාපදිංචි තැනැත්තන් සම්බන්ධයෙන් ඒ සමාන ආකාරයෙන්
සහ ඒ සමාන ප්‍රමාණයට ඒ වෙනත් නීතියෙ‍් විධිවිධාන අදාළ විය
යුතුය.

(2 ) මේ පනත යටතේ ශ්‍රී ලංකාවේ පුරවැසියකු වශයෙන් ලියා
පදිංචි කරනු ලැබූ තැනැත්තකු-

(අ) අවස් ථාවෝචිත පරිදි එ තැනැත්තාගේ හෝ ඒ තැනැත
තාගේ මවුපියන්ගේ, මුතුන් මිත්තන්ගේ හෝ ස්වාමි
පුරුෂයාගේ සම්භවය ඇති වූ දේශයෙහි බලපවත්නා යම්
නීතියක් යටතේ ඒ තැනැත්තාට තිබුණා වූ නැතහොත්
ශ්‍රී ලංකාවෙහි එසේ ලියාපදිංචි නොවන්නට, ඒ තැනැත්
තාට තිබිය හැකි වූ සිවිල් සහ දේශපාලන තත්ත්වය
සම්බන්ධයෙන් වූ සියලු අයිතිවාසිකම් අත් හරිනු ලැබූ
ලෙස නීතියෙහි ලා සලකනු ලැබිය යුතු ය; තවද

(ආ) තත්ත්වයට, පුද්ගල අයිතිවාසිකම්වලට හා යුතුකම්වලට
සහ ශ්‍රී ලංකාවේ දේ පළවලට අදාළ හෝ ඊට සම්බන්ධ
සියලු කාරණා වල දී ශ්‍රී ලංකාවේ නිති වලට යටත් විය යුතුය.

7. මේ පනතේ පූර්විකාවේ සඳහන් තැනැත්තන‍් 5,06,000 ට
ඉන්දියානු පුරවැසි භාවය ප්‍රදානය කිරීමෙන් පසු සහ 2 වන වගන්ති
යෙහි සඳහන් තැනැත්තන් 4,69,000 ට ලියාපදිංචි කිරීමෙන්
ශ්‍රී ලංකාවේ පුරවැසි භාවය ප්‍රදානය කිරීමෙන් පසු, ශ්‍රී ලංකාවෙහි
නීත්‍යනුකූල වාසිකයන් වූද අදේ ශිකයන් වූද, ඉන්දියා සම්භව
යෙන් යුත් යම් තැනැත්තන් ශ්‍රී ලංකාවෙහි තවදුරටත් ශේෂව සිටිය
හොත්, නියම කරනු ලබන කාර්ය පටිපාටියට අනුකූලව අමාත්‍යවරයා
විසින් ඒ තැනැත්තන්ට ශ්‍රී ලංකාවේ පුරවැසියකුගේ තත්ත්වය
ප්‍රදානය කරනු ලැබිය යුතු ය.

8. (1) අමාත්‍යවරයා විසින්, මේ පනතින් නියමිත හෝ නියෝග
සෑදීමට බලය දෙනු ලැබූ සියලු කාරණා සම්බන්ධයෙන් නියෝග
සාදනු ලැබිය හැකි ය.

(2) (1) වන වගන්තිය යටතේ සාදන ලද කිසිම නියෝගයක්
පාර්ලිමේන්තුව විසින් අනුමත කොට ඒ අනුමතිය සම්බන්ධයෙන්
නිවේදනය ගැසට් පත්‍රයෙහි පළ කරනු ලබන තෙක් බල සහිත
නොවිය යුතු ය.

9. ශ්‍රී ලංකාවේ පුරවැසියකුගේ තත්ත්වය ප්‍රදානය කිරීමට අදාළ
වෙනත් යම් නීතියක පටහැනිව කුමක් සඳහන්ව ඇත ද මේ පනත
නීතියෙහි ලා බලාත්මක සහ බල සහිත විය යුතුය.